Mulla Sadra

Mulla Sadra panèka Filsuf Safawiyah sè kasohor.Daftary, Farhad (2002).Tradisi-tradisi Intelektual Islam.Jakarta:Penerbit Erlangga. Terj. Fuad Jabali kaca 219-221 Nyama aslina panèka Muhammad b. Ibrahim b. Yahya al-Qawami al-Syirazi, kalabân gellar "Shadr al-Din" otabâ "Shadr al-Muta'alihin", panèka Syiah sè suksès nambâ ajhârân-ajhârân Imam Syiah Du bellâs ka dâlem camporan Peripatetisisme, Akbarisme, bân Illuminasionisme. Mulla Sadra lahèr ra-kèra taon 980 H/1572 M bân sèdhâ taon 1050 H/ 1640 M, salèrana panèka filosof partama sè ngèbâ sosonan bân  kaserasiyân lengkap ka dâlem bahasan-bahasan tentang mas'alah-mas'alah filsafat.Nasution, Hasan Bakti(2006).Pengantar Filsafat Islam Kontemporer.Bandung:Cita Pusaka Media. kaca 12Muthahhari, Murtadha (2007).Manusia dan Agama: Membumikan Kitab Suci.Bandung:PT Mizan Pustaka. kaca 181 Salèrana nyoson bân ngator mas'alah-mas'alah kasebbhut mènangka mas'alah matematika bân è bâkto sè padâ, salèrana macampor èlmo filsafat bân èlmo makrifat. Mulla aberri' metode filsafat sè anyar dâlem abahas bân aberri' solusi dâ' atos-ratos mas'alah, sè ka'dimma mas'alah panèka ta' bisa èpamarè kalabân filsafat Peripatetika, panèka sistem filsafat sè èkembhângaghi sareng Aristoteles. pèkkèranna lebbi apangaro dâlem pèkkèran Islam  ètèmbhâng orèng-orèng ahli kalam, maskè salèrana bennè ahli kalam.Muthahhari, Murtadha (2002).Mengenal Ilmu Kalam.Jakarta:Pustaka Zahara. kaca 82

 Kaodi'ân 
Mulla Sadra panèka ana' sèttong dâri kalowarghâ rèng Iran. Eppa'na sanget nyabâ' areppan rajâ ka ana'na, mèlana dâri panèka, saellana eppa'na sèdhâ Mulla apinda ka kottah Isfahan ghâbây alanjut pendidikan sè lebbi tèngghi, khusussâ è dâlem bidang èlmo rasional (logika bân falsafah) bân tradisional (irfan, tafsir, bân hadits). È ka'dissa', salèrana atemmo sareng ghuruna sè kapèng sèttong, panèka Syekh Baha'i, tor bâdâ jhughân Mir Damad, panèka ghuru sè kapèng duwâ' bân kanca semma'na Mulla.Sulaiman, Shaharom (2004).Buku Kekasih.Kuala Lumpur:Prin-AD SDN.BHD. kaca 115-117

Salèrana odi' è bâkto jayana Dinasti Safawi sè bâkto panèka èpimpin sareng Syah Abbas I. Jhâman nèka paneka jhâman jayana paham Syiah Du Bellâs polana paham nèka èdhâddhiyâghi paham resmina naghârâ.Acikgence, Alparslan (2000).Sistem Pemikiran Filsafat: Sebuah Model yang Islami.Jakarta:Jurnal Ilmu-ilmu Islam al-Huda. Terj. Arif Mulyadi Bâkto panèka jhughân, Mulla ajhâr èlmo-èlmo tekstual akadhi hadits, tafsir, jhughân disiplin èlmo sè laèn; salaènna jârèya salèrana ajhâr èlmo-èlmo rasional(al-‘ulum al-‘aqliyyah) dâ' filosof peripatetik anyama Abu al-Qasim Fendiriski.Alawi, Hadi (1971).Nazhriyah al-Harakah al-Jauhariyah Ind al-Syirazi.Baghdad:Mathba’ah al-Irsyad

Tello' ghuruna; Syekh Baha'i, Mir Damad, bân Fendiriski panèka sè abangun Madzhab Pèkkèran Isfahan sè kasohor è Iran bân suksès dhâddhi sebbhâb lahèrra falsafah Mulla Sadra.

 Sombher-sombher